המפלגה הקובנית המהפכנית האותנטית

המפלגה הקובנית המהפכנית האותנטית (במקור: Partido Revolucionario Cubano – Autentico) היא מפלגה קובנית שהוקמה לאחר המהפכה הראשונה בקובה, ודגלה במהפכה נוספת בטענה שתוצאות המהפכה הקודמת אינן חיוביות.

המפלגה הוקמה על ידי איש השמאל הלאומני גראו סן מרטין, שהיה מנהיג סטודנטים ואיש מפתח במהפכה. הוא שימש נשיא קובה במשך זמן קצר לאחר המהפכה, עד שהודח ב-1933 על ידי פולחנסיו בטיסטה, דמות מפתח צבאית במהפכה, בסיוע ארצות הברית. לאחר בריחתו לגלות הקים את המפלגה הקובנית המהפכנית האותנטית. בסוף שנות ה-30 חזרה המפלגה מהגלות והתמודדה בבחירות שארצות הברית דרשה מבטיסטה לקיים. היא הפסידה, בין השאר בשל תמיכת הקומוניסטים בבטיסטה. בשנת 1944 זכתה המפלגה בבחירות, אך שנותיהם של ראשיה בגלות במיאמי, בהן יצרו קשרים עסקיים משמעותיים, גרמו להתפתחות שחיתות שלטונית. השחיתות הזו הקלה על ההפיכה הצבאית של בטיסטה ערב הבחירות ב-1952 לקבל לגיטימציה מסוימת, וכן גרמה לצעירי המפלגה לפרוש באכזבה ולהקים את "מפלגת העם הקובנית: האורתודוקסים".

קישורים חיצוניים

ערכים שבהם תבנית בריטניקה אינה מתאימה
קובה: מפלגות